JSP ยันเป้าปีนี้มีกำไรเติบโตกว่า 50% พร้อมฟุ้งปี 59-60 ยอดรับรู้รายได้โตเฉลี่ย 20%
JSP ยันเป้าปีนี้มีกำไรเติบโตกว่า 50% พร้อมฟุ้งปี 59-60 ยอดรับรู้รายได้โตเฉลี่ย 20%
24 มี.ค. 2558

นายทนงศักดิ์ มโนธรรมรักษา ประธานกรรมการบริหาร และกรรมการผู้จัดการ บริษัท เจ.เอส.พี. พร็อพเพอร์ตี้ จำกัด (มหาชน) หรือ JSP เปิดเผยว่า บริษัทตั้งเป้ารายได้ปี 59-60 ยอดรับรู้รายได้จะเติบโตเฉลี่ย 20% และมีอัตรากำไรสุทธิไม่ต่ำกว่า 15% หลังจะทยอยรับรู้รายได้จากยอดขายรอโอน(Backlog)ที่มีอยู่ และการเปิดโครงการใหม่ที่จะมีออกมาอย่างต่อเนื่อง
ในปีนี้บริษัทยังคงเป้าหมายจะมีกำไรสุทธิเติบโตกว่า 50% จาก 486.81 ล้านบาทในปีก่อน เนื่องจากจะรับรู้รายได้จากโครงการสำเพ็ง 2 ที่มีการปรับราคาให้สูงขึ้นหลังจากความต้องการเข้ามาค่อนข้างมาก ส่งผลให้ปีนี้บริษัทมีอัตรากำไรสุทธิที่ไม่ต่ำกว่า 20% ขณะที่ปัจจุบันมียอดขายรอโอน 7.2 พันล้านบาท และจะรับรู้เป็นรายได้ในปีนี้ 4.3 พันล้านบาท ส่วนที่เหลือจะทยอยรับรู้รายได้ในปี 59
ขณะที่ตั้งเป้าหมายยอดขายปีนี้ที่ระดับ 6 พันล้านบาท และตั้งงบลงทุนไว้ที่ 2 พันล้านบาทเพื่อใช้ในการซื้อที่ดินรองรับการเปิดโครงการใหม่ 3 โครงการ ภายใน 2 ปี มูลค่ารวม 1-1.2 หมื่นล้านบาท แบ่งเป็น โครงการที่รังสิต เตรียมเปิดในช่วงไตรมาส 1/59 โครกการที่บางบัวทอง และโครงการที่แพรกษา เตรียมเปิดในช่วงปลายปี 58 ซึ่งทั้ง 3 โครงการจะรองรับการเติบโตของรายได้ถึงปี 60-61
 